पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली । कन्या भ्रूण हत्या रोकने के लिए लगातार चलाए जा रहे जागरुकता अभियानों व सरकार की लाड़ली स्कीम के बावजूद बीते एक दशक में दिल्ली के चाइल्ड सेक्स रेश्यो में खास सुधार नहीं आया है। 2001 में प्रति हजार लड़कों पर लड़कियों की संख्या 868 थी वहीं 2011 में यह संख्या महज 871 हो सकी है। राजधानी में छह वर्ष तक की आयु के बच्चों की संख्या 20 लाख 12 हजार454 (कुल आबादी का 12 फीसदी) है।
राजधानी के उत्तरी दिल्ली, नई दिल्ली, दक्षिण पश्चिम व दक्षिणी दिल्ली में एक दशक में चाइल्ड सेक्स रेश्यो घटा है। जनगणना निदेशक वर्षा जोशी कहती हैं कि यह आंकड़े बताते हैं कि दिल्ली में लड़कियों को गर्भ में ही मार देने का सिलसिला बदस्तूर जारी है और इसे रोकने के सभी उपाय नाकामयाब साबित हो रहे हैं।
दिल्ली की मुख्यमंत्री शीला दीक्षित ने भी इस पर गहरी चिंता व्यक्त करते हुए कहा, 'क्या करूं, मुझे कोई रास्ता बताए। अफसोस है कि जो सबसे ज्यादा पढ़े-लिखे कहलाते हैं वही ये सब (भ्रण हत्या) ज्यादा करवाते हैं। अंतत: इसका समाज को ही नुकसान होगा।'
राजधानी में अनुसूचित जाति के लोगों आबादी का 16.75 फीसदी हैं, 2001 की जनगणना में भी 16.9 थी। दिल्ली की साक्षरता दर में करीब पांच फीसदी का सुधार हुआ है, बीते एक दशक में यह 81.7 फीसदी से बढ़कर 86.2 फीसदी हो गई है। राजधानी में एक तिहाई लोग (33.3 फीसदी) कोई न कोई जॉब या काम करते हैं। इसमें पुरुषों की हिस्सेदारी 53 फीसदी है वहीं महिलाओं की भागीदारी महज 10.6 फीसदी है।
एक नजर में राजधानी-सीलमपुर में नौकरी करने वाले सबसे कम और बच्चे सबसे ज्यादा
सबसे अधिक आबादी वाला जिला-उत्तर पश्चिमी दिल्ली 3656539
सबसे कम आबादी वाला जिला-नई दिल्ली 142004
सबसे बड़ा सबडिविजन-सरस्वती विहार 2250816
सबसे छोटा सबडिविजन-कनॉट प्लेस 28228
सबसे बड़ा निगम वार्ड-हस्तसाल
सबसे छोटा निगम वार्ड-कश्मीरी गेट
सबसे बड़ा गांव-होलंबी कलां
सबसे छोटा गांव-सादतपुर मुसलमान
सबसे अधिक जनसंख्या घनत्व-पूर्वोत्तर जिला 36155
सबसे कम जनसंख्या घनत्व-नई दिल्ली 4057
बच्चों की आबादी
सबसे अधिक सीलमपुर १४ फीसदी
सबसे कम कनॉट प्लेस ८०४ फीसदी
साक्षरता दर
सबसे अधिक करोल बाग 91.1 फीसदी
सबसे कम नरेला 81.4 फीसदी
जॉब करने वालों की आबादी
सबसे अधिक कनॉट प्लेस 45 फीसदी
सबसे कम सीलमपुर 28.7 ७ फीसदी
एक दशक में 21.2 फीसदी बढ़ गई दिल्ली की आबादी
2001 के मुकाबले 2011 में दिल्ली की आबादी में 21.2 फीसदी का इजाफा हुआ और यह बढ़कर एक करोड़ 67 लाख 87 हजार 941 हो गई। इसमें शहरी आबादी 97.5 फीसदी है जो देश में किसी भी प्रदेश के शहरी इलाके में रहने वाली सबसे बड़ी आबादी का हिस्सा है। राजधानी का जनसंख्या घनत्व भी सबसे अधिक है, यहां प्रति वर्ग किलोमीटर में 11320 व्यक्ति रहते हैं। दिल्ली निवासियों का सेक्स रेश्यो बीते एक दशक में 821 से बढ़कर 861 हुआ है। हालांकि 1901 (सेक्स रेश्यो : ८६२) के बाद यह पहला मौका है जब दिल्ली का सेक्स रेश्यो 862 को पार कर पाया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva awa_Deva awa_Deva mag_Deva bho_Deva bho_Deva hin_Deva awa_Deva awa_Deva bho_Deva hin_Deva bho_Deva bho_Deva bho_Deva hin_Deva bho_Deva hin_Deva bho_Deva bho_Deva hin_Deva hin_Deva zho_Hant eng_Latn